Raak romanties by die huis
JY LEES NOU Raak romanties by die huis
Gebruikte kondoom laat pastoor in die tronk beland vir verkragting van suster
Nie lus om ’n kinderoppasser te reël en na ’n besige restaurant gaan nie? Daar is geen rede waarom jy nie net so romanties by die huis kan wees nie. Stel hierdie heerlike kaas- en sjokoladeresepte op die proef en verras jou liefling.
Tradisioneel met ’n kinkel: Papstokkies
Beproef hierdie drie variasies van papstokkies as alternatief vir broodstokkies.
Bereidingstyd: 30-45 minute
Gaarmaaktyd: 15 minute
Genoeg vir 4-6 mense
1 L (4 k) water
15 ml (1 e) hoenderaftrekselkorrels
750 ml (3 k) mieliemeel
60 ml (¼ k) botter
310 ml (1¼ k) cheddarkaas, gesrasper
2,5 ml (½ t) rooipeper
125 ml (½ k) pietersielie en tiemie, fyn gekap
375 ml (1½ k) sesamsaad
1 avokado, fyn gemaak
125 ml (½ k) roomkaas
60 ml (¼ k) soetbrandrissiesous
5 ml (1 e) suurlemoensap
Bring water tot kookpunt en voeg die hoenderaftreksel by. Voeg die mieliemeel stadig by. Meng goed met ’n klitser. Laat prut 30 minute. Voeg botter by en roer.
Meng ’n derde van die pap met die kaas en rooipeper. Giet op ’n gesmeerde bakplaat.
Meng ’n derde van die pap met die kruie, sout en peper. Giet op ’n gesmeerde bakplaat. Laat koel al die pap af. Sny in repe. Rooster 10-15 minute in die oond.
Giet die oorblywende pap op ’n gesmeerde bakplaat. Sny in repe. Doop elke papstokkie eers in die eier en dan in die sesamsaad. Rooster 5-10 minute.
Maak al die bestanddele saam fyn.
Vleisgenot: Filet met bloukaasbotter en mandarrynsous
Bereidingstyd: 10 minute
Gaarmaaktyd: 20 minute
Genoeg vir 3 mense
1 blik (310 g) mandarynskywe in sous
15 ml (1 e) sojasous
5 ml (1 e) fyn gemmer
80 ml (? k) suiker
3 sprietuie, gekap
125 ml (½ k) ongesoute botter
125 ml (½ k) bloukaas, soos gorgonzola
5 ml (1 t) elk gekapte vars tiemie, roosmaryn en pietersielie
10 ml (2 t) fyn knoffel
20 ml (4 t) dennepitte of pistasieneute
1 beesvleisfilet, in skywe met ’n dikte van 5 cm gesny
Vanielje-gegeurde fyn aartappels en gebraaide sampioene vir voorsit
So maak mens
Bring die sousbestanddele tot kookpunt in ’n kastrol. Laat prut die mengsel 10 minute terwyl jy aanhoudend roer. Verwerk die mengsel in ’n voedselverwerker tot glad en gooi deur ’n sif.
Verwerk die bestanddele in ’n voedselverwerker tot ’n pasta. Vorm in ’n rol, draai in kleefplastiek toe en verkoel.
Geur elke stuk vleis met sout en peper en braai in ’n verhitte gietysterpan tot die verlangde graad van gaarheid.
Plaas ’n skyf kruiebotter op elke filet en sit voor met die mandarynsous, fyn aartappels en gebraaide sampioene.
So maak mens vanielje-gegeurde fyn aartappel: Kook drie aartappels en een vanieljepeul wat oopgesny is en waarvan die saad nie verwyder is nie. Verwyder die peul wanneer die aartappels gaar is. Maak die aartappels fyn en voeg melk en botter by na smaak.
Iets soets: Driesjokoladebruintjies
Hierdie heerlike sjokoladebruintjies is baie maklik om te maak.
Gaarmaaktyd: 25 minute
Lewer 20 vierkante
100 g (1 blok) donker sjokolade
2,5 ml (½ t) sout
15 ml (1 e) vanielje-ekstrak
350 g strooisuiker
225 g meel, gesif
5 ml (1 t) bakpoeier
100 g (1 blok) melksjokolade
100 g (1 blok) wit sjokolade
Voorverhit die oond tot 180 °C. Smelt die donker sjokolade, sout en botter tot glad in ’n bak oor ’n pot pruttende water. Kap die melk- en wit sjokolade grof en sit dit in die vrieskas om hard te word.
Verwyder die sjokolademengsel van die hitte en klits die eiers een vir een in. Voeg die vanielje-ekstrak en suiker by en meng goed. Sif die meel en bakpoeier in. Voeg die melk- en wit sjokolade by tot goed gemeng.
Giet die mengsel in ’n gevoerde en gesmeerde bakpan en tik dit liggies om lugborrels te verwyder.
Plaas 20-25 minute in die oond. Haal uit en laat afkoel voor jy dit in vierkante sny.
Rond af deur versiersuiker bo-oor te strooi.
- Drum Food